17.4.2023
MT
Il-Ġurnal Uffiċjali tal-Unjoni Ewropea
L 102/61
ATTI ADOTTATI MINN KORPI STABBILITI PERMEZZ TA' FTEHIMIET INTERNAZZJONALI DEĊIŻJONI Nru 1/2023 TAL-KUMITAT KONĠUNT STABBILIT MILL-FTEHIM DWAR IL-ĦRUĠ TAR-RENJU UNIT TAL-GRAN BRITTANJA U L-IRLANDA TA’ FUQ MILL-UNJONI EWROPEA U MILL-KOMUNITÀ EWROPEA TAL-ENERĠIJA ATOMIKA tal-24 ta’ Marzu 2023 li tistabbilixxi l-arranġamenti relatati mal-Qafas ta’ Windsor [2023/819]
IL-KUMITAT KONĠUNT,
Wara li kkunsidra l-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u millKomunità Ewropea tal-Enerġija Atomika (1) (“il-Ftehim dwar il-Ħruġ”), u b’mod partikolari l-Artikolu 164(5)(d) tiegħu, l-Artikolu 5(2) tal-Protokoll dwar l-Irlanda/l-Irlanda ta’ Fuq (“il-Protokoll”), kif ukoll l-Artikolu 164(5)(c) tal-Ftehim dwar il-Ħruġ u l-ħames paragrafu tal-Artikolu 8 tal-Protokoll,
Billi:
(1)
Skont l-Artikolu 166(2) tal-Ftehim dwar il-Ħruġ, id-deċiżjonijiet adottati mill-Kumitat Konġunt stabbilit skont l-Artikolu 164(1) tiegħu (“il-Kumitat Konġunt”) huma vinkolanti għall-Unjoni u għar-Renju Unit.
L-Unjoni u r-Renju Unit għandhom jimplimentaw tali deċiżjonijiet, li jkollhom l-istess effett legali tal-Ftehim dwar il-Ħruġ.
(2)
Skont l-Artikolu 182 tal-Ftehim dwar il-Ħruġ, il-Protokoll jifforma parti integrali minn dak il-Ftehim.
(3)
L-Artikolu 164(5)(d) tal-Ftehim dwar il-Ħruġ jagħti s-setgħa lill-Kumitat Konġunt li jadotta deċiżjonijiet li jemendaw il-Ftehim dwar il-Ħruġ, dment li tali emendi jkunu meħtieġa biex jikkoreġu l-iżbalji, biex jindirizzaw ommissjonijiet jew nuqqasijiet oħra, jew biex jindirizzaw sitwazzjonijiet mhux previsti meta l-Ftehim ikun ġie ffirmat, u dment li tali deċiżjonijiet ma jemendawx elementi essenzjali ta’ dak il-Ftehim.
(4)
L-Unjoni u r-Renju Unit għamlu Dikjarazzjoni Konġunta fil-Kumitat Konġunt li tgħid li, kull fejn rilevanti finnegozjati tagħhom skont il-Ftehim dwar il-Ħruġ, huma, b’mod konsistenti mar-rekwiżiti taċ-ċertezza legali, ser jirreferu għall-Protokoll kif emendat bħala l-“Qafas ta’ Windsor”, u li jistgħu jirreferu għall-Protokoll kif emendat filleġiżlazzjoni domestika tagħhom bl-istess mod.
(5)
L-Unjoni u r-Renju Unit ifakkru fl-impenn kondiviż tagħhom li l-Ftehim tal-Ġimgħa l-Kbira jew ta’ Belfast tal10 ta’ April 1998 bejn il-Gvern tar-Renju Unit, il-Gvern tal-Irlanda u l-parteċipanti l-oħra fin-negozjati bejn bosta partijiet (“il-Ftehim tal-1998”), li huwa anness mal-Ftehim Brittanniku-Irlandiż tal-istess data, inkluż il-ftehimiet u l-arranġamenti ta’ implimentazzjoni sussegwenti tiegħu, jenħtieġ li jiġi protett fil-partijiet kollha tiegħu.
(6)
Wara li jitqiesu ċ-ċirkostanzi speċifiċi tal-Irlanda ta’ Fuq, jenħtieġ li l-faċilitazzjonijiet imsemmija fl-Artikolu 6(2) talProtokoll jinkludu arranġamenti speċifiċi għall-moviment tal-merkanzija fis-suq intern tar-Renju Unit, konsistenti mal-pożizzjoni tal-Irlanda ta’ Fuq bħala parti mit-territorju doganali tar-Renju Unit f’konformità mal-Protokoll, meta l-merkanzija tkun destinata għall-konsum finali jew għall-użu finali fl-Irlanda ta’ Fuq u fejn ikunu fis-seħħ is-salvagwardji meħtieġa biex tiġi protetta l-integrità tas-suq intern u tal-unjoni doganali tal-Unjoni.
(1) ĠU L 29, 31.1.2020, p. 7.